Luis Suárez (uruguayansk fotballspiller)

**Luis Alberto Suárez Diaz** (født 1987) er en uruguayansk fotballspiller som spiller for den amerikanske klubben . Han spiller også for .

Suárez har tidligere spilt for , ,  og  og kom til Groningen i 2006 etter å ha spilt toppfotball i hjemlandet for Club Nacional de Football. Hans profesjonelle fotballkarriere har vært skjemmet av flere biteepisoder.

## Tidlig liv
Suárez ble født i Salto i Uruguay, og er den fjerde av i alt syv brødre. Han flyttet sammen med familien til Montevideo da han var syv år gammel, og hans foreldre skilte seg to år senere. Han vokste opp sammen med sin mor og sine brødre, men beholdt kontakten med sin far. I Montevideo, utviklet Suárez fotballegenskapene sine på gaten. Da han var elleve år gammel, ble han invitert med på en nasjonal treningsleir, men måtte avslå da han ikke hadde råd til fotballstøvler.

## Klubbfotball

### Nacional
Suárez begynte sin karriere i Club Nacional de Football i hovedstaden Montevideo, bare 14 år gammel I mai 2005, 18 år gammel, fikk han sin debut på førstelaget mot Junior de Barranquilla i Copa Libertadores. Han scoret sitt første mål i september 2005 og hjalp Nacional vinne serien i 2005-06 med 10 mål på 27 kamper.

### Groningen
#### 2006–2007
FC Groningen fikk kjennskap til spilleren da en gruppe speidere var i Uruguay. Den nederlandske klubben kjøpte spilleren for  euro i forkant av 2006/2007-sesongen.

Suárez var 19 år gammel da han dro til Nederland. Innledningsvis snakket han hverken engelsk eller nederlandsk, og han spilte på reservelaget for å tilpasse seg den nederlandske måten å spille på Hans lagkamerat Bruno Silva, også fra Uruguay, hjalp ham med å tilpasse seg livet i Nederland og å spille for et nytt lag. Suarez scoret flere mål for Groningen, men hadde også disiplinære problemer. På fem kamper i januar 2007 scoret han fire mål, men fikk tre gule og ett rødt kort Suarez endte tilslutt opp med 10 mål på 29 seriekamper og Groningen endte på en 8.-plass i Eredivisie 2006–2007. Han scoret også i 4-2 tapet mot Partiza Beograd i sin debut i en Europacup.

### Ajax
#### 2007–2008
Den 9. august 2007 ble Suárez kjøpt av storklubben Ajax for 7,5 millioner euro med en kontrakt som løp ut i juni 2012. Han debuterte for klubben i en kvalifiseringkamp til Mesterligaen  mot Slavia Praha. Han scoret et mål i sin debut i Eredivisie for klubben og to mål i sin hjemmedebut på Amsterdam Arena. Ajax endte på 2.-plass i Eredivisie 2007–2008 og Suárez scoret 17 mål på 33 kamper, i partnerskap med ligaens toppscorer Klaas-Jan Huntelaar.

#### 2008–2009
I 2008–2009 la Ajax' manager Marco van Basten merke til at Suárez spilte en viktig rolle i mange av Ajax' mål, men også hvor mange gule kort Suárez fikk. Suárez ble suspendert for én kamp fordi han fikk sitt syvende gule kort for sesongen under en 2-0 seier over Utrecht. Han fikk også en suspensjon på grunn av en krangel med lagkamerat Albert Luque om et frispark. Ajax endte sesongen på 3.-plass. Suarez scoret 22 mål på 31 seriekamper og endte på 2.-plass på toppscorerlisten, et mål bak Mounir El Hamdaoui fra AZ Alkmaar. Suárez ble også kåret til «Årets spiller i Ajax».

#### 2009–2010
Før 2009–2010 sesongen ble van Basten erstattet av Martin Jol som hovedtrener i Ajax. Etter at den tidligere kapteinen Thomas Vermaelen ble solgt til , ble Suárez utnevnt som lagets nye kaptein av Jol.. Suárez fortsatte å score mål, bl.a med et hat trick i en 4-1 seier over RKC Waalwijk. Suárez hadde flere kamper i løpet av sesongen der han scoret flere mål, deriblant fire mål i 5-0 seieren over Slovan Bratislava i Playoffrunden i UEFA_Europa_League_2009/10, 4 mot VVV-Venlo, og mot Roda JC Kerkrade, og hele seks mål mot WHC Wezep i KNVB-cupen da klubben vant med rekordsiffrene 14-1. Suárez scoret to mål til i den 2. kampen i finalekampene i KNVB-cupen mot , og endte som turneringens toppscorer. Ajax vant finalekampene 6-1 totalt, men de kom kun på 2.-plass i serien bak FC Twente. Suárez endte på 2.-plass av toppscorerne i Eredivisie med 35 mål på 33 kamper, med 49 mål totalt for alle turneringene. Han ble kåret til «Årets spiller i Ajax» for 2. året på rad og «Årets spiller i Nederland».

#### 2010–2011
2010–2011-sesongen begynte med stor interesse fra andre klubber, både på grunn av antallet mål som Suárez stod bak, men også hans opptreden for Uruguay under VM i fotball 2010 bidro. Like etter at Suárez hadde returnert fra VM-deltagelse, scoret han sitt 100. mål for Ajax i en 1-1 kamp mot PAOK i Tredje kvalifiseringsrunde i Mesterligaen. Dette plasserte ham i en elitegruppe med spillere, som inkluderer Johan Cruijff, van Basten og Dennis Bergkamp, som alle har laget 100 eller flere mål i klubben. Suarez fortsatte med scoringer, og lagde et hattrick mot De Graafschap i en 5–0 seier.

Den 20. november 2010 havnet Suárez i problemer igjen da han bet PSVs Otman Bakkal i skulderen under en kamp som endte 0-0. Ajax suspenderte ham i to kamper og ila ham en bot som skulle gå til «en god sak». Den nederlandske avisen *[[De Telegraaf]]* beskrev Suárez som «Kannibalen til Ajax». KNVB økte utestengingen av Suárez til syv kamper. Suárez selv unnskyldte sine handlinger gjennom en video han la ut på sin Facebook-side. Under suspensjonen var Ajax i kontakt med andre europeiske klubber som var interessert i Suarez, og den 28. januar aksepterte klubben et bud på 26,5 millioner euro fra Liverpool. Ajax avsluttet 2010–2011-sesongen som mestere og Suárez fikk vinnermedalje for sine 7 mål på 13 kamper

### Liverpool
#### 2010–2011
Suárez signerte en fem og et halvt års kontrakt frem til 2016, og var Liverpools dyreste signering gjennom tiden fram til ankomsten av Andy Carroll (£35 millioner) bare et par timer senere. Suárez krevde å få trøye nr 7, men uten å kjenne til at den hadde blitt brukt av Liverpool-legender som sin nye manager Kenny Dalglish og Kevin Keegan. Han fikk sin debut for Liverpool 2. februar 2011 da han kom inn som innbytter for Fabio Aurelio i hjemmekampen mot Stoke etter 63 min, og scoret seksten minutter senere da han la på til 2-0, som også ble sluttresultatet. Han ble en av Liverpools beste spillere under sin første delvise sesong, da Liverpool gikk fra en 12.-plass i midten av januar til å ende 2010-11 sesongen som nr 6. Han scoret fire mål på tretten seriekamper for Liverpool denne sesongen.

#### 2011–2012
Han ble kåret til «Turneringens beste spiller i Copa América» i 2011.

Den 26. februar 2012 var han med å vinne Liverpools første trofé siden 2006 i ligacupen 2012 med finaleseier mot . Senere i sesongen scoret Suárez sitt første hat-trick for Liverpool mot Norwich City på Carrow Road. Samme sesong ble Suárez funnet skyldig i rasistiske bemerkninger mot Patrice Evra under en kamp mot rivalene Manchester United i oktober. Han fikk åtte kampers karantene og en bot på £40000 I lagenes neste møte i februar unngikk Suárez å hilse på Evra, noe både Suárez og Dalglish måtte beklage seg for.

#### 2012–2013
Før 2012/13-sesongen den 7. august 2012, og etter ankomsten til Liverpools nye manager Brendan Rodgers, signerte Suárez en ny langtidskontrakt med Liverpool. Den 29. september 2012 scoret Suárez  for andre året på rad et hattrick borte mot Norwich City da Liverpool vant 5-2. Den 17. november scoret han to mål da Liverpool slo Wigan 3-0 på Anfield, og hadde dermed ti seriemål på tolv kamper. Litt senere i sesongen, den 1. desember, pådro han seg sitt femte gule kort for en viljehands, og måtte dermed stå over den påfølgende seriekampen mot West Ham. På den siste kampen i 2012 scoret han to mål i 3-0 seieren borte over QPR og kom dermed opp i tretten så langt i sesongen. Suarez scoret to nye seriemål den 2. januar 2013 i kampen mot Sunderland. Suarez scoret så sitt syvende mål i karrieren mot Norwich i seriekampen 19. januar. Han scoret også i 3-2-tapet mot Oldham i FA-cupen 27. januar, og i 2-2-kampen borte mot Arsenal tre dager senere, samt et mål i 5-0 seieren over Swansea 17. februar. Fire dager senere fikk Suarez to fulltreffere i Europa League-kampen mot Zenit St. Petersburg, uten at han kunne hindre at «the Reds» ble slått ut av turneringen.. Han scoret tre nye seriemål i bortekampen mot Wigan 2. mars, og passerte dermed 20 mål i en og samme sesong. I en hjemmekamp mellom Liverpool og Chelsea den 21. april 2013 biter Suarez Ivanovic i armen. Suarez fikk 10 kampers karantene.

Den 31. mai bekreftet Suarez at han ville bort fra Liverpool, hovedgrunnen var hans anstrengte forhold til engelsk media.

#### 2013–2014
Før 2013–2014 sesongen var han suspendert, men Liverpool nektet å selge ham, og Suarez var fortsatt i klubben da sesongen kom i gang. 25. september var hans ti kamper lange karantene sonet ferdig, og han startet i ligacupkampen mot Manchester United. Til tross for at han måtte stå over de første kampene endte han opp som toppscorer i Premier League med hele 31 mål. Han vant en rekke priser etter sesongen, og ble hyllet for å ha lagt i fra seg usportslighetene som hadde fulgt han tidligere i karrieren. Liverpool endte på en annenplass i Premier League. Sesongen regnes som den beste i karrieren hans, der han ikke bare ble toppscorer, men også fikk tolv målgivende.

### Barcelona
Før 2014/2015-sesongen ble Suárez solgt til den spanske toppklubben FC Barcelona. I sin første sesong i Barcelona vant han fire trofeer: førsteplass i La Liga, seier i Mesterligaen, seier i Copa del Rey og seier i UEFA Super Cup. Til tross for at han ikke kunne spille for førstelaget første del av sesongen på grunn av karantene etter en biteepisode i verdensmesterskapet sommeren før, endte han sesongen med 25 mål og 20 målgivende totalt i alle turneringer.

I desember 2015 vant Suárez og Barcelona også VM for klubblag. I finalen scoret han to mål i 3-0-seieren over argentinske River Plate. I semifinalen ble Suárez den første noensinne til å score hat-trick i klubb-VM, da han sørget for alle målene mot kinesiske Guangzhou Evergrande.

#### 2015–2016
Suárez ble seriemester igjen med Barcelona, da klubben vant sitt 24. spanske seriemesterskap i mai, ett poeng foran Real Madrid. Suárez utmerket seg med scoringsteft gjennom hele sesongen, og endte med 40 La Liga-mål, noe som ga ham Pichichi-trofeet for 2015/2016-sesongen. Dette var første gang noen andre enn lagkamerat Lionel Messi eller Real Madrids Cristiano Ronaldo vant denne prisen siden Suárez' landsmann Diego Forlan ble toppscorer i La Liga i 2009.

Suárez avsluttet 2015/2016-sesongen med hat-trick i den avgjørende sistekampen mot Granada, og kunne loggføre 59 scoringer i alle turneringer, noe som også er ny personlig rekord for Suárez. Han ble i tillegg spansk cupmester denne sesongen, etter at Barcelona slo Sevilla 2-0 i Copa del Rey-finalen 22. mai.

Den 15. desember 2016 skrev han under en ny kontrakt med Barcelona til 2021.

### Atlético Madrid
Den 25. september 2020 skrev han under en toårskontrakt med Atlético Madrid.
I sin første sesong for Atlético Madrid hjalp han klubben vinne seriemesterskapet, og ble lagets toppscorer med 21 mål.
Med én seriekamp igjen å spille av 2021/22-sesongen, annonserte Atlético Madrid at Suárez forlater klubben etter endt sesong.

## Landslagsspill

Suárez har representert Uruguay på U-20 og U-23 landslagene.

Suárez debuterte for  den 8. februar 2007 i en 3–1 seier over . Han ble utvist i det 85. minutt etter å ha fått sitt andre gule kort Suarez spilte i 19 av 20 kamper i kvalifisering til VM i fotball 2010 og scoret i alt fem mål

### VM i fotball 2010
Suárez ble plukket i troppen til VM i fotball 2010 av trener Óscar Tabárez. Han spilte samtlige av Uruguays tre kamper i Gruppe A mot  (0-0),  (seier 3-0) og  (seier 0–1). Suarez sørget for vinnermålet mot , og sikret dermed  en klar gruppeseier foran Mexico.
I sluttspillet skulle de møtte nr. 2 fra Gruppe B i 8-dels finalen, . Uruguay vant kampen 2-1 og gikk videre, etter to mål av Suárez, det siste ti minutter før full tid. Suárez ble kåret til «Kampens beste spiller».
I kvartfinalen møtte Uruguay så . Det stod 1-1 etter full tid, og kvartfinalen gikk til ekstraomganger. Da 120 minutter av kampen var spilt reddet Suárez først et skudd på streken på stillingen 1-1 fra Stephen Appiah, før han brukte hånden til å stoppe et nytt skudd rett i mål fra Dominic Adiyiah. Suárez ble utvist, men Ghanas Asamoah Gyan brente straffesparket,  vant den påfølgende straffekonkurransen og gikk videre til semifinale..
Suárez måtte på grunn av sitt røde kort stå over semifinalen mot , og måtte se sine lagkamerater tape 3-2 tilslutt..

Suárez fikk spille i Bronsefinalen mot  10. juli 2010, men ble pepet ut hver eneste gang han hadde ballen.. Han hadde en målgivende pasning til Cavani på Uruguays første mål, men Uruguay tapte tilslutt 3–2.

### 2011 Copa América

I Copa América 2011, scoret Suárez i Uruguays første kamp, en 1–1 kamp mot  Uruguay endte som nr 2 i sin gruppe, og gikk videre til sluttspillet med en seier og to uavgjorte resultater

I sluttspillet møtte Uruguay arrangørnasjonen  i kvartfinalen. Kampen endte 1-1 etter ekstra omganger, og Uruguay vant tilslutt straffespark-konkurransen, der Suárez var en av eksekutørene.
Suárez scoret så begge målene i Uruguays 2–0 semifinale seier over Peru og ble kåret til «Kampens beste spiller» 
I finalen scoret Suárez kampens første mål, og Uruguay slo tilslutt  3–0 for sin 15. tittel i Copa América, noe som var ny rekord. Suárez scoret totalt fire mål, og ble kåret til «Beste spiller i turneringen».

### Sommer-OL 2012
Den 9. juli 2012, ble Suárez tatt ut i troppen til OL-laget til Uruguay sammen med sin lagkamerat fra Liverpool,Sebastián Coates, for å konkurrere i Herrenes turnering under Sommer-OL 2012. 
Som en av Uruguays tre spillere, som egentlig var for gamle, ble Suárez utpekt til kaptein for OL-laget. Etter å ha vunnet sin første kamp mot De forente arabiske emirater, tapte Uruguay de neste kampene mot Senegal og Storbritannia, og ble slått ut av turneringen. Suárez scoret ingen mål i OL.

### Fotball-VM 2014
Suárez spilte de to siste av Uruguays tre kamper i Gruppe D. I kampen mot , der han scoret begge målene som ga seier 2-1, viste en feilpasning fra Liverpool-lagkamerat Gerrard seg fatal, og ga Suarez muligheten til å sette inn seiersmålet. Etter at  så slo ,i sin inbyrdes kamp, betydde dette at England var ute av VM etter bare to kamper i gruppespillet. I den avgjørende kampen i gruppespillet, bet Suárez Italias Giorgio Chiellini i skulderen; dommeren så ikke episoden, men FIFA etterforsket episoden basert på video og andre bevis. Uruguay vant kampen 1-0, og gikk videre til åttedelsfinale mot . 26. juli 2014 offentliggjorde FIFA at Suarez straffes. Han ble utestengt fra resten av mesterskapet, all fotball i 4 måneder, utestengt i 9 internasjonale kamper, samt en bot på 100,000 Sveitserfranc (ca. 700,000 NOK.)

### Fotball-VM 2018
Han ble tatt ut i s tropp til VM i fotball 2018 i Russland.

### Fotball-VM 2022
Han ble tatt ut i s tropp til VM i fotball 2022 i Qatar.

## Selvbiografi
Luis Suárez ga ut selvbiografien *Crossing the Line* i november 2014.

## Meritter
**Nacional**
* **Primera División**: 2005/06

**Ajax**
* **[[KNVB-cupen]] **: 2010

**Liverpool**
* **[[Den engelske ligacupen|Ligacupen]]**: 2011/12

;FC Barcelona
* Primera División (2): 2014/2015, 2015/2016
* Copa del Rey (2): 2014/2015, 2015/2016
* UEFA Champions League (1): 2014/2015
* UEFA Super Cup (1): 2015
* VM for klubblag (1)

****
* **[[Copa América]]**: 2011/12

**Personlige utmerkelser**
* «Årets spiller i Nederland»: 2009–10
* «Turneringens beste spiller Copa América»: 2011
* «Gullskoen i Eredivisie»: 2009–10
* «Årets spiller i Ajax»: 2008–09, 2009–10
* Toppscorer Ajax: 2008–09, 2009–10
* Toppscorer KNVB Cup: 2009–10
* «Standard Chartered Player of the Month»: September 2012, Oktober 2012
* «Golden Boot 10 goals»: 2012-13
* «Golden Boot 20 goals»: 2012-13

## Utenom fotball
Hans eldre bror, Paolo Suárez, er også en profesjonell fotballspiller, som spiller for CD Isidro Metapán i El Salvador.

I 2009 giftet Suárez med sin kjæreste fra ungdomstiden, Sofia Balbi, og de fikk sin første datter, Delfina, den 5. august 2010.

Da Suárez befant seg i Sør-Afrika under VM i fotball ble han involvert i veldedig arbeid.

## Referanser


## Eksterne lenker
* 
* 
* 
* 
*  Jeg er ingen helt artikkel på Liverpool.no, besøkt 29. mars 2011.
*  Profil på Liverpool.no, besøkt 29. mars 2011.